Plumtree vol lof vir Steyn | Nuus24
Durban – John Plumtree, afrigter van die Sharks, was vol lof vir Frans Steyn met sy terugkeer tot Superrugby Vrydagaand, en het gesê die Springbok-senter het "teruggekom as 'n man" ná drie jaar in Frankryk."Hy het net gegroei vandat hy weg is en dis natuurlik," het Plumtree gesê."Hy is hier weg as 'n seun, en het teruggekom as 'n man; dis goed om te sien en dis goed vir ons."Hy's 'n besonderse individu."Steyn het 'n belangrike rol gespeel in sy eerste wedstryd terug vir die Natallers. Die Sharks het Vrydag by Kingspark met 32-10 oor die Bulls geseëvier.Die 25-jarige speler het met 'n strafskop 55 m van die pale af geslaag, en het ook 'n groot impak gemaak in beide aanvallende en verdedigende posisies."Hy's 'n uitstekende speler," het Plumtree gesê. – Vir die jongste sportnuus volg Nuus24Sport op Twitter.
Lees meer oor: frans steyn | john plumtree | superrugby VOLGENDE OP NUUS24X